钦定古今图书集成/理学汇编/经籍典/第054卷 > 《易原》 > 河洛两仪图
## 钦定古今图书集成/理学汇编/经籍典/第054卷 > 《易原》 > 河洛两仪图

《河图》“阳自下左而上，则乾阳主始，统震坎艮之象；阴
自上左而下，则坤阴作成，统巽离兑之象。”《中一》如是，
全图如是，小成如是大成，自震而离兑以统于干，自
巽而坎艮以归于坤。以太少之理处之，亦无不如是
也。然而互藏之妙，间不容发，《河图》《洛书》亦非二义。合
诸儒之说而论之，《河图》东北阳方，则主之以奇，而与
合者偶；西南阴方，则主之以偶而与合者奇。且自北
而东，乃阳生之进数；而其自东而北者，阴成之退数
已寓其中；自南而西，阴生之进数；而其自西而南者阳成之退数亦寓其中。《洛书》西北六老阴，一合五亦
六；南九老阳，四合五亦九。一九对待，即《河图》太阳居
一而连九，四六对待，即《河图》太阴居“四而连六也。西
七少阳二，合五亦七。东八少阴三，合五亦八。二八对
待”，即《河图》少阴居二而连八。三七对待，即《河图》少阳
居三而连七也。盖《河图》以五生数，统五成数，而同处
其方，阴阳相协以生成，而著其常数之体。《洛书》以五
奇数，统四偶数，而各居其所，主于阳而统阴，而肇其
变数之用。《河图》主全，故极于十而奇偶之位均；论其
积实，然后见其奇乏而偶赢；《洛书》主变，故极于九，而
其位与实，皆奇赢而偶乏也。必皆虚其中，然后阴阳
之数均于二十而无偏耳。以是谓之“两仪。”仪，匹也。然
而两仪者，天地之祖，不止为天地而已。原其始，阴居
阳中，为阳所统，合而未分，故其画为阳在阴中，为
阴所含，分而有受，则其画“为╍”；者，万之合于一者
也╍；者，一之散为万者也。合于一则用不见其为有，
而其体则实；散于万则用不见其为无，而其体则虚。
呜呼，微矣。